વ્યવસાય અને નાણાંકીય કામગીરી અંગે વાત કરતાં શ્રી મૂકેશ અંબાણીએ જણાવ્યું હતું કે અમારા નવા-યુગના કન્ઝ્યુમર બિઝનેસે પણ નફો કરવાનું શરૂ કર્યું છે. અમારા હાઇડ્રોકાર્બન વ્યવસાય (રિફાઇનિંગ અને પેટ્રોરસાયણ)એ તેની ક્ષમતામાં વધારો કરીને વધારે નફાકારક, સંકલિત અને આવકની રીતે અપેક્ષિત બન્યા છે. કંપનીનો ચોખ્ખો નફો 20.6 ટકા વધીને રૂ. 36,075 કરોડ થયો. કંપનીના કન્ઝ્યુમર બિઝનેસ – જિયો અને રીટેલ – સંકલિત કરવેરા અને ઘસારા પહેલાંની આવકમાં 13 ટકા હિસ્સો ધરાવે છે, જે અગાઉ માત્ર 2 ટકા હતો. સુવર્ણ દશકનો પ્રારંભ થઈ રહ્યો છે ત્યારે અમારો કન્ઝ્યુમર બિઝનેસ કંપનીની સમગ્ર આવકમાં અમારા ઊર્જા અને પેટ્રોકેમિકલ વ્યવસાયો જેટલું જ પ્રદાન આપશે. “કન્ઝ્યુમર વ્યવસાયની આવક પણ અમારા હાઇડ્રોકાર્બન વ્યવસાય જેટલી થવા માંડી છે ત્યારે હું તમને ખાતરી આપું છું કે આગામી દાયકો રિલાયન્સ માટે ખરેખર સુવર્ણ દશક બની જશે,” એમ તેમણે જણાવ્યું હતું.